钦定古今图书集成/明伦汇编/闺媛典/第160卷 > 徐大相妻陈氏
## 钦定古今图书集成/明伦汇编/闺媛典/第160卷 > 徐大相妻陈氏

按《南康府志》：“陈氏，安义陈仰峰女。适吏部文选司郎
中徐大相。性端洁，孝事舅姑。夫亡，训子，有画荻风。丙
戌，邑大旱，节口设粥以赈饥邻，活者甚众。戊子金王
之变，戚属劝徙，氏曰：‘去先夫茔墓不可’。誓死守之。既
亦无恙。孀居十九年。有司旌之。给谏熊德阳志其墓。”